
Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol

“Verbal feedback is effective because it is often given during, or very quickly following, the learning,... enabling them to respond to it and to action the feedback straight away.”
								          	(Goddard, R., 2022)
Honnir Rob Coe et al (2020) bod angen i athrawon gael dealltwriaeth, rhugl, dwfn a hyblyg o’r cynnwys y maent yn addysgu, a sut mae e’n cael ei addysgu. Ystyriwyd digwydda hyn trwy gynnig adborth llafar i ddisgyblion o fewn amgylchedd dysgu (Kerr, 2017). O ganlyniad, penderfynir cynnal ymchwil ar raddfa fach trwy gynnal cyfweliadau byr gyda disgyblion a dosbarthu holiaduron i staff a disgyblion gan ddefnyddio’r ‘Agwedd Fosaig’ (Clark, 2005). Hynny yw dull addysgu sy'n cynhyrchu adborth y gall myfyrwyr ei ddefnyddio i wella eu perfformiad (Prifysgol Caergrawnt, 2022).  Dewiswyd y cwestiwn “Beth yw barn staff a disgyblion Blwyddyn 5 o ddefnyddio adborth llafar fel strategaeth asesu ar gyfer dysgu (AagD) yn yr ystafell ddosbarth?” Bwriadir darganfod a deall effeithlonrwydd dulliau AagD gwahanol er mwyn gallu eu rhoi ar waith yn yr ystafell ddosbarth ar ôl gwerthuso’r offer ymchwil a dadansoddi’r data’n fanwl. 
Nodir Cwricwlwm i Gymru (CiG) pwysigrwydd AagD ble mae mae asesu’n chwarae rhan sylfaenol wrth sicrhau bod pob dysgwr unigol yn cael ei gefnogi a'i herio’n unol â hynny (Llywodraeth Cymru, 2020). Ystyriwyd pwysigrwydd dulliau AagD fel proses o ddarganfod cyrhaeddiad disgyblion o fewn continwwm dysgu er mwyn gallu darganfod gwelliannau o fewn addysg plentyn (Llywodraeth Cymru, 2010, t.26) ar gyfer datblygu disgyblion tuag at CiG (Llywodraeth Cymru, 2020). Cytunir Wiliam a Black (1998) eu bod yn elfen hanfodol i addysgu er mwyn gallu cynnig adborth am gynnydd a datblygiad. O ganlyniad, rhagdybiwyd bydd athrawon a disgyblion yn gweld adborth llafar fel dull effeithiol o AagD a’i fod yn cael ei ddefnyddio yn gyson iawn yn yr ystafell ddosbarth er mwyn asesu cyrhaeddiad a chynnig gwelliannau i ddisgyblion.

Adolygiad Llenyddiaeth
Cynigir William a Black (1998) bod 4 elfen a ystyrir yn bwysig ar gyfer AagD. Gwelir bod y rhain yn cynnwys, ansawdd cwestiynu ac ansawdd siarad, rhannu’r meini prawf llwyddiant (MPLl) gyda‘r dysgwyr, ansawdd a defnyddio adborth ac asesu cyfoedion a hunanasesu. Ystyrir felly bod angen AagD fel rhan annatod o arfer addysgeg a gellir cael dealltwriaeth, cynnydd a gallu pob unigolyn erbyn diwedd y wers trwy ddefnyddio’r dulliau AagD yn gywir (Estyn, 2018). Gwelir datblygiad o ran perfformiad disgyblion trwy asesu mewn addysg. (Prifysgol Caergrawnt, 2022). Er hyn, gwelwyd anghytundeb lle nodwyd enad yw’n bosib asesu beth dysgwyd myfyrwyr mewn gwers unigol (Didau, 2014). Yn ogystal, nodir John Mason “teaching takes place in time, but learning takes place over time” (Griffin, 1989). Ystyriwyd felly nad yw’n bosib defnyddio AagD yn effeithiol oherwydd mae angen mwy o amser i allu asesu dealltwriaeth pob unigolyn.
Honnir William a Black (1998) bod angen i asesu fod yn rhyngweithiol. Gall hyn ddigwydd trwy roi adborth ar lafar o’r athro neu wrth asesu cyfoedion. Gwelir hefyd bod William yn atgyfnerthu ei farn am bwysigrwydd adborth llafar (2011) wedi selio ar ymchwil ac ymarferwyr dosbarth. Cytunir Brassington (2020) pwysigrwydd gweithredu adborth llafar yn yr ystafell ddosbarth trwy gynnig cyfleodd i gynnig adborth personol i ddisgyblion (Jones a Essery, 2018). Ystyriwyd hefyd ei fod yn cynnig cyfleodd i ddisgyblion cyrraedd nodau dysgu penodol er mwyn datblygu tuag at gwricwlwm continwwm CiG (Llywodraeth Cymru, 2020).
Er hyn, roedd un mater o bwys mewn ymchwil gan Wallace a Kirkman (2017, t.143) yn nodi bod y gostyngiad o adborth yn ddiweddar i farcio gyda peniau amryliw a stampiau adborth llafar wedi bod yn ddargyfeiriad ofnadwy oddi wrth wir ddiben adborth sef gwella canlyniadau myfyrwyr. Er nodir Moor (2017) bod cynnig adborth llafar yn cefnogi addysgu effeithiol, nodir Elliot et al (2016, t.4) bod eu gwerth wedi cael ei gwestiynu yn fwy diweddar. Ystyrir bod hyn oherwydd bod rhai disgyblion yn methu deall yr adborth a bod dulliau adborth gwell nag adborth llafar megis adborth ysgrifenedig sy’n cynnig mwy o ddyfnder o ran adborth i ddisgyblion (Fithriani, 2019). Datblygwyd staff dull adborth llafar sy’n gadarnhaol, yn benodol ac yn dangos y camau nesaf yn glir i ddisgyblion (Estyn, 2017). Ond, heriwyd y cysyniad gan Glover a Brown (2006) lle nodwyd bod adborth ysgrifenedig yn gallu bod yn rhy ddwfn a manwl sy’n achosi dryswch gan ddisgyblion. Yn debyg, gwelir yr un canfyddiadau mewn ymchwil gan Bitchener (2017) lle nodir bod rhai dysgwyr yn methu elwa o adborth cywirol ysgrifenedig gan fod angen esboniad mewn ffyrdd mwy syml fel trafodaeth. Felly gellir ystyried bod y ddadl gan Wiliam (2011) sy’n nodi bod adborth llafar yn cynnig adborth syml yn un fwy effeithiol i’w defnyddio yn yr ystafell ddosbarth na ddryswch adborth ysgrifenedig (Glover a Brown, 2006).
Gwelir bod adborth llafar yn aml yn fwy uniongyrchol nag ysgrifenedig. Fel arfer caiff ei roi yn ystod neu ar ddiwedd tasg neu weithgaredd (Capes, 2023). Golygir bod defnyddio adborth llafar yn cynnig cyfle i allu egluro ac ymhelaethu ar yr hyn rydych chi'n ei olygu ar unwaith (Rob Coe et al, 2020). Gwelir bod adborth llafar yn helpu adeiladu perthnasoedd positif rhwng athrawon a disgyblion wrth i’r athrawon ddangos ymrwymiad a diddordeb yng ngwaith y disgyblion (Estyn, 2018). Ond, ystyriwyd bod rhai disgyblion yn anghofio’r adborth sy’n cael ei roi nôl gan nad yw adborth llafar yn cael ei ysgrifennu lawr (Feil, 2021). Gwelir bod rhai disgyblion yn ofni gofyn am gymorth ychwanegol ac felly’ n osgoi gofyn eto beth oedd yr adborth a rhoddir (Hargreaves, 2015). Er hyn, ystyriwyd bod hyn dal yn broblem wrth weithredu adborth ysgrifenedig yn yr ystafell ddosbarth (Moore, 2013). Datblygwyd dull newydd er mwyn ceisio osgoi dryswch gan ddisgyblion. Gwelir bod nifer o ysgolion yn recordio adborth llafar i unigolion neu ddosbarthiadau wrth edrych ar waith disgyblion trwy ganiatáu iddynt ailchwarae'r adborth er mwyn iddynt wella eu gwaith (Estyn, 2022). 
Dangosir tystiolaeth ddiweddar fod adborth llafar yn ddull AagD hyblyg iawn (Carles a Yang, 2013), ble gwelir gellir addasu pwy, ble, pryd a pa fath o adborth llafar sy’n cael ei weithredu. Nodwyd Mason et al (2020) y defnydd buddiol o adborth llafar yn chwaraeon tra bod Wiliam a Black (1998) yn nodi eu pwysigrwydd yn yr ystafell ddosbarth. Gwelwyd felly hyblygrwydd o ran ble caiff adborth llafar eu gweithredu’n effeithiol. Gwelir bod adborth llafar hefyd yn gallu cael ei weithredu ar ddechrau gwers, ar ddiwedd cyflwyniad neu ar ddiwedd y wers trwy ddangos datblygiad plentyn ers ddechrau’r wers (Brookhart, 2017). Gwelir hefyd bod dulliau gwahanol o gynnig adborth llafar i ddisgyblion megis bodiau i fynegi dealltwriaeth, ffyn lolipop a byrddau gwyn (Ysgol Gymunedol Plymouth, 2017, Estyn, 2016, Durrington Research School, 2021). Mantais i hyn yw gellir cynnig adborth llafar gan yr athro neu o gyd ddisgyblion mewn grwp neu un-un (Prifysgol Rhydychen, 2022, Wiliam a Black, 1998). 
Ar y llaw arall, gofynnodd Coles (2014) y cwestiwn “Why spend more time deciding whom to ask questions rather than spending time and effort crafting great questions?”. Cytunwyd Dabell (2023) bod angen rhoi ffocws a chanolbwyntio ar safon yn gwestiwn yn lle pwy sy’n ateb y cwestiwn. Ond, gwelwyd bod angen i bawb ateb cwestiynau yn yr ystafell ddosbarth er mwyn i AagD gweithio’n effeithiol (Estyn 2017) i allu asesu safon a dealltwriaeth disgyblion o’r dasg a osodwyd. Gwelwyd felly bod cyfleodd mawr yn dod o adborth llafar, ond rhaid ystyried bod dulliau arall effeithiol o gynnig adborth i ddisgyblion, gyda rhai disgyblion yn ffafrio un yn fwy na’r llall (Blair et al, 2013 t.71). Ystyriwyd felly bod angen cyfuno dulliau er mwyn i asesu fod yn fwy effeithiol (Moore, 2013). Ond o ran cynnig adborth yng nghanol y wers, mae adborth llafar yn ddull effeithiol iawn er mwyn gallu darparu disgyblion gyda hyn (Wiliam a Black, 1998). 

Methodoleg
Penderfynwyd selio’r fethodoleg ar yr ‘Agwedd Fosaig’ (Clark, 2005) sef dull aml-ddull , amlleisiol ble mae ymchwil yn cael ei wneud gyda mwy nag un offeryn e.e holiadur a chyfweliad (Clark, 2011, t.17) sy’n cynnig fframwaith creadigol ar gyfer gwrando ar safbwyntiau plant ifanc (Clark, 2001). Nodwyd ei fod yn ddull sy’n dod a chasgliad o ddulliau at ei gilydd er mwyn eu dadansoddi (Dali and Stephenson, 2010, t.19). Dilynwyd hefyd agweddau ymchwil yr Athrofa (Hughes, 2023) sef bod yn sgeptigol i ddeall a dadansoddi tystiolaeth empirig, bod yn foesegol wrth ddarparu holiaduron a chynnal cyfweliadau, bod yn ymchwilydd crefftus trwy ddadansoddi data ansoddol a meintiol a bod yn rhan o broffesiwn ymholgar trwy ddadansoddi canfyddiadau pobl arall.
Er hyn, anfantais gweithio o fewn cyfyngiadau astudiaeth ymchwil yw'r amser cyfyngedig sydd ar gael ar gyfer gwrando a chofnodi (Clark, 2001). Cytunwyd Brown 2015) ble nodwyd efallai mai beirniadaeth o’r dull hwn yw nad yw’n ddigon gwyddonol ac felly na ellir cyffredinoli’r data yn unol â hynny. Fodd bynnag, aeth ymlaen i nodi ni ellir diystyru gwerth y dull hwn, gan ei fod yn cynnig cipolwg ar fywydau pobl mewn ffyrdd na all y ffyrdd mwy “gwyddonol” a thraddodiadol eu hystyried. 
Penderfynwyd felly defnyddio holiadur a chyfweliad er mwyn cynnal ymchwil i fewn i farn staff a disgyblion o ddefnyddio’r elfen adborth llafar fel strategaeth AagD yn yr ystafell ddosbarth.  Defnyddiwyd un holiadur ar gyfer y disgyblion, yna holiadur gwahanol ar gyfer yr athrawes er mwyn sicrhau bod y safon o gwestiynau yn gywir am y cyfranogwyr cywir. Ystyriwyd manteision defnyddio holiadur fel offeryn ymchwil yn un effeithiol oherwydd mae cyfle i allu ofyn a dadansoddi cwestiynau agored, caedig, meintiol ac ansoddol (Bartram, 2019, t.1). Gellir hefyd cynnal yr astudiaeth gyda sampl mawr sy’n cynyddu dibynadwyedd canlyniadau ymchwil (Rowley, 2003). Defnyddiwyd sampl o 23 o ddisgyblion ac un aelod o staff blwyddyn 5 er mwyn llenwi i mewn yr holiadur. Gellir hefyd sicrhau bod y cyfranogwyr i gyd yn anhysbys er mwyn dilyn canllawiau British Educational Research Association (BERA) (2018), canllawiau Cod Ymarfer Moseg ac Integredd Ymchwil Prifysgol Cymru Y Drindod Dewi Sant (CYMaIYPCYDDS) (2022) a Polisi Rheoli Data Ymchwil (PRDYPCYDDS) (dim dyddiad) a Hawliau Plant (2014). Dilynwyd canllawiau BERA (2018) er mwyn sicrhau bod pob cyfranogwr yn cael eu cadw’n anhysbys a bod cyfrinachedd ar gyfer diogelwch personol. Gwelwyd hefyd manteision yr offeryn ble gellir cymharu data yn haws (Bell, 2010, t.140), ac yn gyflym gan nad yw’n cymryd llawer o amser (Denscombe, 2014). Cymharwyd a dadansoddwyd data meintiol trwy creu graffiau a tablau (gweler atodiad 4) a dadansoddwyd data ansoddol trwy ysgrifennu trawsgrifiad er mwyn codio’r data (gweler atodiad 2) i allu trefnu’r canlyniadau i werthuso’n haws (Roulston, 2014). Gwelwyd wedyn gwybodaeth berthnasol yn sefyll allan yn glir gan ei fod wedi’i wahanu o weddill y wybodaeth (Pelle, 2004). 
Er bod mod casglu sampl mawr, nid oes modd gwarantau y bydd pawb yn cymryd rhan yn yr holiadur ac mae atebion y cyfranogwyr yn gallu bod yn gyfyngedig neu’n anwir (Llywodraeth Cymru, t.25). Y tro nesaf, byddai defnyddio sampl mwy yn cynyddu dibynadwyedd yr ymchwil. Gwelwyd bod cwestiynau ac atebion y cyfranogwyr yn gyfyngedig wrth gynnal holiadur (Clark, 2001) sydd o bosib yn golygu efallai na fydd yr ymatebion yn rhoi darlun llawn o gymhlethdod profiadau addysgol. Gellir felly y tro nesaf sicrhau bod cyfweliad yn cael ei gynnal wrth ochr yr holiadur wrth gyfweld â staff er mwyn dyfnhau atebion y cyfranogwyr a chanlyniadau’r ymchwil. Yn ogystal, gellir ail ymweld â’r ysgol er mwyn dosbarthu’r un holiadur eto er mwyn cynyddu dilysrwydd canlyniadau’r holiadur.
Gwelir hefyd buddion defnyddio cyfweliadau fel offeryn effeithiol wrth gynnal astudiaeth mewn ysgol (Llywodraeth Cymru, 2015). Defnyddiwyd cyfweliad er mwyn cyfweld â 5 disgybl ar hap er mwyn casglu gwybodaeth bellach o farnau disgyblion ar ddefnyddio adborth llafar fel dull AagD yn y dosbarth. Er nad yw’n anhysbys, gwelwyd bod cyfweliadau yn gyfrinachol er mwyn dilyn canllawiau BERA (2018). Nodwyd manteision cynnal cyfweliadau gyda’r  gallu iddynt gael ei gynnal un-i-un, mewn grwpiau neu ar-lein. Defnyddiwyd cyfweliadau un i un er mwyn i’r disgyblion gallu bod yn fwy debygol o roi barn eu hun (Wolgemuth et al, 2015, t.354). 
Gellir hefyd cynnwys cwestiynau ffurfiol wedi'u gosod ymlaen llaw, yn lled-strwythuredig neu'n benagored (Llywodraeth Cymru, 2015). Prif fantais defnyddio cyfweliadau fel ffordd o gasglu gwybodaeth yw’r dyfnder sy’n cael ei roi. Defnyddiwyd cwestiynau wedi’i gynllunio o flaen llaw, ond y tro nesaf hoffwyd defnyddio cwestiynau lled-strwythuredig er mwyn gallu addasu’r cwestiynau wrth i’r cyfweliad parhau (Llywodraeth Cymru, 2015). Er hyn, gall y cyfwelydd bod yn fias (Chenail, 2011). Trwy wneud cwestiynau lled-strwythureig, gall hyn cynyddu’r siawns o gael ymchwilydd bias. Ystyriwyd felly bod cwestiynau wedi’i gynllunio’n flaenorol yn well er mwyn osgoi bias (Panucci a Wilkins, 2010). Defnyddiwyd cwestiynau lle gellir casglu data ansoddol gyda dyfnder er mwyn cynyddu canlyniadau’r ymchwil. Defnyddiwyd y data wedyn i godio’r wybodaeth (gweler atodiad 2).
Ar y llaw arall, nodwyd Randall a Phoenix (2009, t.125) bod cyfranogwyr ddim gwastad yn dweud y gwir yng nghyfweliadau. Ond, trwy gynnal cyfweliadau un-i-un, gellir ystyried bydd y cyfranogwyr yn fwy tebygol o ateb yn wir nag mewn cyfweliad grŵp (Wolgemuth et al, 2015, t.354). Gwelir anfantais arall ble mae cyfweliadau yn cymryd llawer o amser (Nunkoosing, 2005, t.702) ond gyda sampl bach, gwelwyd bod yr amser yn cael ei byrhau. Er hyn, byddai cael mwy o gyfranogwyr yn cynyddu dibyndwyedd yr ymchwil (Biau, 2008), felly y tro nesaf byddai gwneud hyn yn cryfhau’r ymchwil ac yn cynnig llai o le am wallau (Charlesworth Author Services, 2022). Hoffwn hefyd y tro nesaf recordio’r cyfweliad er mwyn gallu sicrhau bod pob manylyn yn cael ei gynnwys (Yateem, 2012).
Er mwyn sicrhau bod yr holiadur a’r cyfweliad yn foesegol, dilynwyd canllawiau BERA (2018) a chrewyd ffurflen foeseg (gweler ffurflen 1). Yn ychwanegol at beth sonnir yn flaenorol am ganllawiau BERA (2018), nodwyd bod angen sicrhau bod caniatad neu gydsyniad gwybodus yn cael ei roi. Ar gyfer cyfranogwyr o dan 18, mae angen caniatad rhiant er mwyn iddynt gymryd rhan (BERA, 2018). Rhoddwyd ffurflen ganiatâd allan er mwyn sicrhau bod pob cyfranogwr yn hapus i gymryd rhan (gweler atodiad 7). Er bod cyfranogwyr yn rhoi caniatâd, nodwyd canllawiau BERA (2018) bod angen i bawb gael yr hawl i dynnu allan unrhyw bryd yn ystod y cyfnod ymchwil. Nodwyd i bob cyfranogwr ar ddechrau’r holiadur a chyfweliad felly bod hawl iddynt dynnu allan unrhyw bryd. Mynna BERA (2018), bod angen i’r ymchwilydd sicrhau bod pob cyfranogwr yn deall pam bod angen eu cyfranogiad, beth fydd angen iddynt wneud, beth fydd yn digwydd i’r wybodaeth y maent yn ei darparu a pwy fydd yn defnyddio’r wybodaeth yma.

Canlyniadau a thrafodaeth
Bwriedir trafod y data a gasglwyd o’r ddau holiadur gan ddisgyblion blwyddyn 5 a’r athrawes ddosbarth ac o’r cyfweliad gyda’r disgyblion. Y cwestiwn ymchwil yw; “Beth yw barn staff a disgyblion Blwyddyn 5 o ddefnyddio adborth llafar fel strategaeth asesu ar gyfer dysgu yn yr ystafell ddosbarth?” Casglwyd cyfuniad o ddata ansoddol a meintiol. Nodir Llywodraeth Cymru (2015) taw data ansoddol yw ble mae’r ymchwilydd yn gofyn am brofiadau’r cyfranogwyr (Llywodraeth Cymru, 2015) a taw data meintiol yw data sy’n cael eu casglu trwy gyfrifo a mesur data (Llywodraeth Cymru, 2015).
Yn gyntaf, trafodir canlyniadau’r holiadur gan athrawes dosbarth blwyddyn 5. Nodwyd yn syth eu bod yn defnyddio strategaethau dull AagD adborth llafar yn yr ystafell ddosbarth. Yn gyntaf, defnyddiwyd bodiau lan/canol/lawr a goleuadau traffig er mwyn asesu dealltwriaeth disgyblion o dasg neu esboniad o waith (gweler atodiad 4.2). Defnyddiwyd byrddau gwyn er mwyn gwneud ymarferion o’r gwaith er mwyn gwella addysgu (Estyn, 2018) a defnyddir ffyn lolipop er mwyn sicrhau bod pob disgybl yn cael cyfle i ateb cwestiwn ar hap. Gwelwyd yn yr adolygiad llenyddiaeth, bod ysgolion arall hefyd yn defnyddio’r dulliau yma (Ysgol Gymunedol Plymouth, 2017, Estyn, 2016, Durrington Research School, 2021). Gwelwyd bod y dulliau yma’n cael ei ddefnyddio ym mron pob gwers yn cynnwys y pynciau mathemateg, iaith, thema a gwyddoniaeth (gweler atodiad 4.5) (Hondrich, 2015). Ystyriwyd bod hyn yn golygu gellir datblygu tuag at y 6 Maes Dysgu a Phrofiad (MDaPh) (Llywodraeth Cymru, 2020) a’r 4 diben sef prif nod CiG (Llywodraeth Cymru, 2015) trwy ddefnyddio adborth llafar fel dull effeithiol o AagD yn yr ystafell ddosbarth. Yn ogystal, defnyddiwyd y dulliau ar adegau gwahanol yn y wers (gweler atodiad 4.6), yn debyg i beth nodwyd Brookhart (2017) a defnyddiwyd dull bodiau i fyny ar ôl cyflwyniad er mwyn sicrhau bod pawb yn deall y dasg. 
Sonnir hefyd eu bod datblygu perthnasau da gyda’r disgyblion yn debyg i ganlyniadau mewn adolygiad gan Estyn (2018) ble nodwyd bod adborth llafar yn cynnig cyfle i greu perthnasoedd positif rhwng yr athro dosbarth a’r disgyblion. Er hyn, ymatebwyd i’r dyfyniad “Adborth llafar yw’r dull mwyaf effeithiol o gynnig adborth i ddisgyblion yn yr ystafell ddosbarth” wrth ddweud  ei fod yn dibynnu ar y plentyn wrth nodi bod rhai yn ffafrio adborth ysgrifenedig. Eto, gwelwyd tebygolrwydd i farn Glover a Brown (2006) a Bitchener (2017) lle nodwyd bod adborth ysgrifenedig yn ddull gwell na adborth llafar.
Yn ail trafodir canlyniadau’r holiadur wedi’i chwblhau gan ddisgyblion blwyddyn 5. Nodwyd bod 96% o’r disgyblion yn ymwybodol o ddefnyddio adborth llafar yn yr ystafell ddosbarth megis defnyddio bodiau i fyny/canol/lawr yn debyg i fel y gwelwyd yn yr adolygiad llenyddiaethYsgol Gymunedol Plymouth, 2017) (gweler atodiad 6.3). Cytunwyd y disgyblion gyda’r athrawes ddosbarth a Brookhart (2017) trwy nodi eu bod nhw’n defnyddio adborth llafar trwy gydol y wers, yn cynnwys ar y dechrau ac ar ddiwedd y wers (gweler atodiad 6.5). Yn debyg, cytunwyd Bell a Cowie (2001) y gellir eu defnyddio trwy gydol gwers. Nodwyd 96% o’r cyfranogwyr bod adborth llafar yn helpu iddynt ddysgu (gweler atodiad 6.4). Ystyriwyd bod hyn oherwydd bod cyfle iddynt gael adborth yn syth ar gyfer datblygiad pellach (Jones a Essery, 2018) a (Rob Coe et al, 2020), ac fel nodwyd yn yr adolygiad llenyddiaeth, gwelir bod Wiliam a Black yn pwysleisio bod angen i adborth fod yn rhyngweithiol (1998). Awgrymir hyn ei fod yn ddull effeithiol o AagD i ddefnyddio yn yr ystafell ddosbarth. Er hyn, nodwyd 30% o’r cyfranogwyr nad ydynt yn hoffi marcio gwaith ffrind ar lafar (gweler atodiad 6.1). Gwelwyd tebygolrwydd gan yr athrawes ddosbarth, Glover a Brown (2006) a Bitchener (2017) ble nodwyd nad yw pob disgybl yn hoffi adborth llafar. Ystyriwyd bod adborth ysgrifenedig yn ddull gwell na adborth llafar mewn rhai sefyllfaoedd, felly gwelir amrywiad o ran barn disgyblion ar adborth llafar fel dull o AagD.
Yn olaf, trafodir canlyniadau’r cyfweliadau gyda phump o ddisgyblion blwyddyn 5. Darllenwyd y trawsgrifiad er mwyn codio’r data yn ôl themâu cyffredin sef, strategaethau, cryfderau a heriau (gweler atodiad 2). 
Trafodir yn gyntaf y thema strategaethau (gweler atodiad 2). Cynhwysa’r canlyniadau strategaethau megis rhoi dwy seren a dymuniad ar lafar, defnyddio ffyn lolipop fel dull o ddewis disgyblion, defnyddio bodiau i fyny/canol/lawr fel ffordd o fynegi barn a byrddau gwyn fel ffordd o wneud ymarferion. Edrychwyd yn ôl ar yr adolygiad llenyddiaeth, a gwelwyd bod ysgolion arall yn defnyddio’r un mathau o ddulliau ar gyfer darparu adborth llafar i ddisgyblion (Ysgol Gymunedol Plymouth, 2017, Estyn, 2016, Durrington Research School, 2021).
Gwelwyd nifer o gryfderau yn ymddangos yng nghanlyniadau’r ymchwil, ond hefyd gwelwyd rhai heriau yn cael eu mynegi gan y cyfranogwyr. Yn gyntaf, nodwyd y mwyafrif o’r cyfranogwyr eu bod nhw’n hoffi defnyddio dull bodiau i fyny/canol/lawr fel dull o adborth llafar yn yr ystafell ddosbarth. Rhesymwyd mai hyn oherwydd ei fod yn helpu iddynt fynegi sut maent yn teimlo heb angen gofyn am help Ysgol Gymunedol Plymouth, 2017). Er hyn, nodwyd disgybl C nad ydynt yn hoffi defnyddio’r dull gan fod pawb yn gallu gweld. Gwelir tebygolrwydd i’r adolygiad llenyddiaeth lle nodwyd Hargreaves (2015) bod rhai disgyblion yn ofni gofyn am gymorth oherwydd embaras. Er hyn, nodwyd y cyfranogwyr bydd gwell gyda nhw gallu gwneud y dull gyda’i llygaid ar gau fel bod dim modd i weddill y dosbarth gallu gweld.
Nodwyd Tudge a Winterhoff (1993) y gall disgyblion manteisio o roi adborth i bartner yn yr ystafell ddosbarth. Gwelwyd tebygolrwydd yng nghanlyniadau’r cyfweliad gyda disgybl B yn nodi y rhoddir hyn y cyfle i helpu’r partner trwy’r dasg os oes angen sy’n awgrymu ei fod yn ddull AagD effeithiol. Ar y llaw arall, nodwyd rhai bod pobl yn gallu bod yn gas, a nodwyd disgybl C nad oedd eisiau gwneud i berson deimlo’n wael. Serch hynny, nodwyd disgybl C, bydd well gyda nhw cael y cyfle i osod targed eu hun, a derbyn cryfderau gan bartner sy’n awgrymu datrysiad i gynyddu hyder disgyblion. Yn debyg, gwelwyd bod disgyblion yn mynd yn nerfus wrth i’r athrawes ddosbarth ddefnyddio ffyn lolipop fel ffordd o ddewis disgybl i ateb cwestiwn. Gwelwyd patrwm yn y canlyniadau wrth weld bod disgyblion ond yn hoffi’r dull pan eu bod nhw’n mwynhau pwnc y wers (gweler atodiad 6) sy’n cytuno gyda barn Hargreaves (2015). Er hyn, nodwyd byddai’r gallu i ffonio ffrind yn lleihau eu nerfau.
Casgliad
Nod yr ymchwil oedd canfod barn staff a disgyblion Blwyddyn 5 o ddefnyddio adborth llafar fel strategaeth AagD yn yr ystafell ddosbarth. Defnyddiwyd triongl data i gymharu a chysylltu llenyddiaeth â data’r ymchwiliad. Gwelwyd nifer fawr o gryfderau i adborth llafar fel strategaeth AagD yn y cyfweliad, holiadur ac o ran llenyddiaeth. Wrth ddadansoddi a chymharu llenyddiaeth ag ymchwil primaidd, daethwyd i dair prif gasgliad. 
Yn gyntaf, gwelwyd bod adborth llafar yn ddull addasedig iawn (Carles a Yang, 2013). Hynny yw, gellir ddefnyddio’r dull mewn unrhyw wers er mwyn datblygu tuag at CiG (Llywodraeth Cymru, 2015), gellir ddefnyddio unrhyw bryd yn ystod y wers (Brookhart, 2017) a gellir defnyddio’r dull mewn nifer o ffyrdd gwahanol megis bodiau i fyny/canol/lawr, byrddau gwyn a ffyn lolipop. Awgrymir hyn buddion felly o’i ddefnydd fel dull AagD yn yr ystafell ddosbarth. Gwelwyd yn ail, bod adborth llafar yn creu perthnasoedd positif rhwng y disgyblion a’r athrawes (Estyn, 2018) (Burnett, 2010). Gwelwyd adborth positif yn yr holiadur gan yr athrawes lle gwelwyd bod ganddi fwy o ymgysylltiad gyda gwaith a dealltwriaeth y disgyblion trwy ddefnyddio adborth llafar. Gyda honiad Wiliam a Black (1998) bod angen i adborth fod yn rhyngweithiol, gellir ystyried mai hyn yw dull effeithiol i ddefnyddio felly ar lawr yr ystafell ddosbarth. Er hyn, gwelwyd yn olaf nad yw hyn yn ddull sy’n gweithio i bawb (Glover a Brown, 2006) (Bitchener, 2017). Nodwyd bod adborth ysgrifenedig yn ddull gwell fel bod neb yn anghofio’r adborth (Feil, 2021). Er hyn, gwelwyd bod adborth llafar yn aml yn fwy uniongyrchol nag ysgrifenedig (Capes, 2023) felly gellir ddadlau bod adborth llafar yn fwy effeithiol. Ond efallai, mae cyfuniad o’r ddau sydd angen er mwyn cael cydbwysedd neu eu haddasu ar gyfer y wers benodol (Carles a Yang, 2013).
Wrth ystyried hyn, ystyriaf fod modd i mi ddefnyddio’r dull fel rhan o fy nysgu proffesiynol. Gwelwyd pa mor bwysig mae AagD, yn enwedig adborth llafar i ddefnyddio ar lawr y dosbarth er mwyn gweld datblygiad plentyn trwy gynnig adborth ar gyfer datblygiad pellach (Wiliam a Black, 1998). Ystyriwyd bydd hyn yn fy helpu i o ran Safonau proffesiynol ar gyfer addysgu ac arweinyddiaeth (2017) ble mae angen ystyried defnyddio amrywiaeth o ddulliau AagD ar gyfer datblygiad plant tuag at CiG (Llywodraeth Cymru, 2017). Yn debyg, ar ôl gwneud cyfweliadau, gallaf ddefnyddio’r sgiliau yma er mwyn gwneud ymchwil pellach yn y dyfodol er mwyn gwella fy arfer dysgu.

